stanford-oval/wikipedia huggingface dataset:
גנבת התרפים
נימוקים לגנבת התרפים

מפרשי המקרא, החל מחז"ל ועד לחוקרים מודרניים, נדרשו לשאלת המניע שהביא את רחל לגנוב את התרפים.
כמה מדרשים מייחסים לרחל כוונה למנוע מלבן לעבוד עבודה זרה:
וְהִיא לֹא נִתְכַּוְּנָה אֶלָּא לְשֵׁם שָׁמַיִם, אָמְרָה: מָה אֲנָא מְזִיל לִי וְנִשְׁבּוּק הָדֵין סָבָא בְּקִלְקוּלֵיהּ?! לְפִיכָךְ הֻצְרַךְ הַכָּתוּב לוֹמַר: וַתִּגְנֹב רָחֵל אֶת הַתְּרָפִים אֲשֶׁר לְאָבִיהָ
הצדקה זאת לפעולתה של רחל מובאת גם במדרשים נוספים כמו מדרש תנחומא ופרקי דרבי אליעזר, בספר הזוהר, וכך פירשו גם רש"י ורש"ר הירש. פירוש דומה מובא בשם רבנו חננאל, לפיו גנבת התרפים נועדה להוכיח ללבן שהתרפים אינם אלוהי אמת, שאילו היו אלוהים אמיתיים הם לא היו יכולים להיגנב.
במדרש פרקי דרבי אליעזר ומדרש תנחומא מובא נימוק נוסף, לפיו רחל חששה שלבן יגלה בעזרת התרפים (שלהם יוחס כוח חיזוי נסתרות) שיעקב ברח, ולכן גנבה אותם. נימוק זה העלו גם רבי אברהם אבן עזרא, רשב"ם, רלב"ג ורבי יצחק אברבנאל בפירושיהם.
רד"ק ורמב"ן סבורים, כי התרפים היו מעין שעון קדום, וזה השימוש שאותו רצתה רחל לעשות בהם, בניגוד ללבן שהשתמש בהם גם לצורך חיזוי.
לעומתם, לדעת רבי יוסף בכור שור, רחל רצתה להשתמש בתרפים לצורכי ניבוי וחיזוי. הרב יובל שרלו מעלה אף את האפשרות שרחל גנבה את התרפים לצרכים פולחניים, שכן בהמשך מורה יעקב לבני ביתו "הָסִרוּ אֶת אֱלֹהֵי הַנֵּכָר אֲשֶׁר בְּתֹכְכֶם" (ספר בראשית, פרק ל"ה, פסוק ב').
במחקר המקרא המודרני, טענו חוקרים אחדים על סמך תעודות שנתגלו בנוזי, כי במזרח הקדום המחזיק באלי הבית מעיד בכך על זכותו בירושת הרכוש, ולכן רחל לקחה את אלהי בית לבן - כדי להעיד על זכותו של יעקב ברכוש אביה (לאחר שבני לבן טענו כי רכושם גנוב בידי יעקב). הרב יעקב מדן הציע פירוש דומה, המתבסס אף הוא על תעודות נוזי. לדעתו, התרפים היו המקום שבו אחסנו חוזים, שטרי חוב וכיוצא באלו, ומן הסתם גם הסכם העבודה בין יעקב ללבן היה שמור בתרפים, וגנבת התרפים נועדה להעלים את השטר שבו נחתם הסכם העבודה בין יעקב ללבן, שאותו יעקב הפר בבריחתו, על מנת למנוע מלבן לתבוע את ממונו של יעקב. בשל הצורך לברוח במהירות ובחשאי, רחל לא הספיקה לחפש את החוזה המסוים שלו נזקקה, וגנבה את כל התרפים.
משה גרינברג טוען כי מקובל היה שהיוצא לדרך לוקח עמו חפצים פולחניים מביתו כדי שיגנו עליו בדרכו, ורחל שברחה מבית לבן בחשאי לא יכלה לבקש את רשותו, ולכן נאלצה לקחתם בגנבה.
קללת יעקב

המדרש רואה בדברי יעקב "עִם אֲשֶׁר תִּמְצָא אֶת אֱלֹהֶיךָ לֹא יִחְיֶה" (פסוק לב) קללה על מי שגנב את אלוהי לבן. לפי המדרש, קללה זו התקיימה ברחל, על אף שיעקב לא ידע ולא התכוון לקללהּ, ולכן רחל מתה בדרך. עם זאת, רוב פרשני ימי הביניים לא רואים את דבריו של יעקב כקללה, אלא כאמירה שיעקב (או לבן) יהרוג את הגנב.
ניתוח ספרותי > השוואה לסיפורים אחרים

פרשנים וחוקרים עמדו על קווי דמיון בין סיפור גנבת התרפים על ידי רחל לבין הסיפור על האשמת בנימין בגנבת הגביע של יוסף (ספר בראשית, פרק מ"ד).
בשני המקרים ישנה האשמה (אם כי רק במקרה אחד היא מוצדקת) כי בן משפחה גנב חפץ המשמש לניחוש וחיזוי, כאשר בשני המקרים ה"גנב" היה סמוך על שולחנו של ה"נגנב" לפני הגנבה, ובשניהם התנהל מרדף אחרי הגנב ובסופו האשמה בגנבה. כמו כן, בשני המקרים ישנה הכחשה של בני המשפחה אשר לא יודעים כי החפץ ה"גנוב" נמצא בידי בן משפחתם ואף הסכמה כי אם יימצא החפץ הגנוב - יומת הגנב. בשניהם נערך חיפוש ובסופו הטחת דברים על כפיות טובה (מצד יעקב כלפי לבן ומצד יוסף כלפי האחים). למעשה - ההבדל המשמעותי בין שני הסיפורים הוא, שרחל באמת גנבה את התרפים אך לא נתפסה, ואילו בנימין לא גנב את הגביע אך בכל זאת "נתפס".
המדרש עומד גם על הדמיון בכך שבנימין הוא בנה של רחל.
יש שהצביעו גם על דמיון בין גנבת התרפים לסיפור גנבת הברכות - שם יעקב משקר לאביו באוהל כדי להשיג משהו שלא שייך לו (הברכות שיועדו לעשו), ובסיפור גנבת התרפים רחל משקרת לאביה באוהל כדי להשיג משהו שאינו שייך לה. בשני המקרים ניצל הגנב את יציאת הנגנב (אצל יעקב - יציאת עשו לציד בשדה ואצל רחל - יציאת לבן לגוז צאנו), בשניהם האב מנסה לברר את האמת על ידי מישוש, ועוד.
ניתוח ספרותי > מידה כנגד מידה

ניתן לזהות בסיפור גנבת התרפים מאפיינים של מידה כנגד מידה: יעקב רימה את אביו בסיפור גנבת הברכות וכעת רחל גונבת את התרפים מאביה ללא ידיעתו של יעקב. לבן רימה את יעקב ורחל כשהחליף את רחל בלאה - ומרומה על ידי רחל.
ניתוח ספרותי > היבטים מגדריים

חוקרות מקרא פמיניסטיות מתייחסות להיבטים ההירואיים בדמותה של רחל ולמקומה הייחודי במקרא. בשעה שמעשה גניבת התרפים בידי רחל נתפס על ידי תומאס מאן כסמל לנסיגה לאחור של "עולם הנשים הפגאני", המנוגד להתקדמות המונותיאיסטית של יעקב ובניו, אניטה דיאמנט מתארת את אותה גניבה כהבעת רוחניות אנושית וטבעית, המאתגרת את הפטריארכליות המקראית האלימה. תפיסה זאת, מתחברת לפרשנות הרואות בגניבת התרפים קריאת תיגר על דמות האב הפטריארכלי. כך, שלומית אהרוני ליר הרואה במעשה גנבת התרפים "עוז וגבורת רוח נשית" ו"ניצחון נשי" על המשפחה הפטריארכלית והאב הדכאני שלה. רחל גונבת את התרפים, שבהיותם חפץ מאגי מהווים את מקור כוחו של לבן, ובכך למעשה מנטרלת ומסרסת את כוחו. התרפים, לפי ליר, היו חפצים פאליים, ורחל בוחרת דווקא לשבת עליהם, ומשתמשת בתירוץ נשי "אורח נשים לי" כדי למנוע מאביה למצוא אותם.
לקריאה נוספת

יונתן גרוסמן, יעקב: סיפורה של משפחה, 2019, עמ' 311 - 321.
ביאורים

↑  תרגום=אני הולכת לי ונשאיר את הזקן הזה בקלקולו?!
הערות שוליים

1 2  תנחומא ויצא יב
1 2  פרקי דרבי אליעזר לו
↑  זוהר חלק א פרשת ויצא קסד ב
↑  בפירושו לבראשית לא  יט, דיבור המתחיל "ותגנוב"
↑  הובא בשמו בפירושו של רבנו בחיי.
↑  ראו: ספר'"`UNIQ--nowiki-0000000D-QINU`"'זכריה,'"`UNIQ--nowiki-0000000D-QINU`"'פרק'"`UNIQ--nowiki-0000000D-QINU`"'י','"`UNIQ--nowiki-0000000D-QINU`"'פסוק'"`UNIQ--nowiki-0000000D-QINU`"'ב'; ספר'"`UNIQ--nowiki-0000000E-QINU`"'שופטים,'"`UNIQ--nowiki-0000000E-QINU`"'פרק'"`UNIQ--nowiki-0000000E-QINU`"'י"ז,'"`UNIQ--nowiki-0000000E-QINU`"'פסוק'"`UNIQ--nowiki-0000000E-QINU`"'ה' ושופטים,'"`UNIQ--nowiki-0000000F-QINU`"'י"ח,'"`UNIQ--nowiki-0000000F-QINU`"'ה'
↑  הרב יובל שרלו, "אשר בנו שתיהם את בית ישראל", בתוך: "כתנות אור: עיון אמוני בסוגיות הצניעות", ירושלים  תש"ס, עמ' 416. על הפולמוס שעוררה פרשנות זו ראו בהרצאה זו.
↑  ראו: בנימין מזר, חיים תדמור, שמואל אחיטוב ואחרים, אנציקלופדיה מקראית, כרך ח, ירושלים תשמ"ב, עמ' 935 - 936,  ערך "תרפים" שדחו השערה זו.
↑   הרב יואל בן נון, מדוע גנבה רחל את התרפים?, באתר התנ"ך של מכללת הרצוג.
↑  הרב יעקב מדן, כי קרוב אליך - ספר בראשית, 2014, עמ' 246 - 247
↑  ראו למשל אצל יוסף בן מתתיהו, קדמוניות היהודים ספר יח, ט, ה
↑  Moshe Greenberg, "Another look at Rachel’s theft of the teraphim," Journal of Biblical Literature 81.3 (Sept. 1962): 239-248. pdf
↑  בראשית רבה, פרשה ע"ד, פסקה ט'
↑  כך פירש רד"ק.
↑  כך בפירושיהם של רשב"ם, ראב"ע ואברבנאל בפירושו הראשון.
↑  ראו למשל: יאיר זקוביץ, מקראות בארץ המראות, תל אביב 1995, עמ' 18 - 19; גרוסמן, עמ' 314- 316 ובמקורות המובאים שם בהערה 31
↑  בראשית רבה, פרשה צ"ב, פסקה ח': "כיוון שנמצא הגביע אמרו לו מה גנבא בר גנבתא" (גנב בן גנבת).
↑  גרוסמן, עמ' 318 - 320
1 2  יהונתן יעקבס, מידה כנגד מידה בסיפור המקראי, אלון שבות תשס"ו, עמ' 171 - 172
↑  שמש, י. (2009). דמותה של רחל - מרעיה אהובה לאם האומה. In עיוני מקרא ופרשנות (pp. 81-110). הוצאת אוניברסיטת בר-אילן.
↑  John Dekker, ‘May the Lord Make the Woman like Rachel’: Comparing Michal and Rachel, Tyndale Bulletin 64, 2013-05-01 doi: 10.53751/001c.29336
↑  {{{מחבר}}}, Review: Thomas Mann's Joseph and his Brothers * William E. Macdonald: Thomas Mann's Joseph and his Brothers, Forum for Modern Language Studies 37, 2001-04-01, עמ' 240–240 doi: 10.1093/fmls/37.2.240
↑  שלומית ליר, הקול קול רחל, הידיים ידי לאה, בתוך: הנרייט דהאן כלב, דפנה חורב בצלאל, אלי ברקת ואביגדור שנאן (עורכים), "א-מיתיות: צדק חברתי, מגדר ומדרש בעקבות מקורות ישראל", תל אביב 2011, עמ' 96 - 97
↑  שלומית ליר, הקול קול רחל, הידיים ידי לאה, בתוך: הנרייט דהאן כלב, דפנה חורב בצלאל, אלי ברקת ואביגדור שנאן (עורכים), "א-מיתיות: צדק חברתי, מגדר ומדרש בעקבות מקורות ישראל", תל אביב 2011, עמ' 96 - 97
רחל יושבת על תרפים שהחביאה בכר הגמל. ציור של ג'ובאני בטיסטה טייפולו
רחל יושבת ומסתירה את התרפים מפני אביה. ציור מעשה ידי ברטולומה אסטבן מוריו, תצוגת המוזיאון לאמנות בקליבלנד
אליפות ארצות הברית הפתוחה 1952

| --- | --- |

אצטדיון מועדון הטניס וסט סייד
 ענף:  טניס 
 תקופת התחרות:  18 באוגוסט 1952 – 8 בספטמבר 1952 (22 ימים) 
 מספר תחרות:  72 
 עיר מארחת:  ניו יורק, בוסטון
 אצטדיון:  מועדון הטניס וסט סייד מועדון הקריקט לונגווד
 זוכה:  גברים:פרנק סג'מן (אוסטרליה) נשים:מורין קונולי (ארצות הברית) זוגות גברים:מרווין רוז (אוסטרליה)/ויק סיישס (ארצות הברית) זוגות נשים:שירלי פריי/דוריס הארט (ארצות הברית) זוגות מעורבים:דוריס הארט (ארצות הברית)/פרנק סג'מן (אוסטרליה)
 
 → אליפות ארצות הברית הפתוחה 1951 אליפות ארצות הברית הפתוחה 1953 ← 
 
אליפות ארצות הברית הפתוחה 1952 הייתה תחרות טניס שנערכה על מגרשי הדשא. תחרויות זוגות נשים וזוגות גברים התקיימו במועדון הקריקט בפרברי בוסטון. הם החלו ב-18 באוגוסט והסתיימו ב-24 באוגוסט. תחרות הנשים, תחרות הגברים וזוגות מעורבים התקיימו במועדון הטניס וסט סייד שבניו יורק. הם החלו ב-29 באוגוסט והסתיימו ב-8 בספטמבר.
פרנק סג'מן ודוריס הארט זכו ב-2 תחרויות. באותה שנה סג'מן ניצח גם באליפות צרפת הפתוחה ובאליפות וימבלדון ובכך זכה בגראנד סלאם בתחרות הגברים (באליפות אוסטרליה הפתוחה הוא ניצח בשנת 1950).
התחרות > תחרות הגברים

לתחרות זו נרשמו 128 טניסאים שחולקו ל-8 בתים. 16 הטניסאים החזקים קיבלו דירוג (לטניסאים אמריקאים וטניסאים זרים בנפרד).
| --- | --- |
 ויק סיישס (ארצות הברית ארצות הברית), הודח בסיבוב הרביעי  דיק סאוויט (ארצות הברית ארצות הברית), הודח ברבע הגמר  ארתור לרסן (ארצות הברית ארצות הברית), מנצח תחרות 1950, הודח בסיבוב הרביעי  הרבי פלם (ארצות הברית ארצות הברית), הודח בסיבוב הרביעי  ביל טלברט (ארצות הברית ארצות הברית), הודח בסיבוב הרביעי  גרדנר מלוי (ארצות הברית ארצות הברית), הפסיד בגמר  הם ריצ'רדסון (ארצות הברית ארצות הברית), הודח בחצי הגמר  טט ברטזן (ארצות הברית ארצות הברית), הודח בסיבוב הרביעי:  פרנק סג'מן (אוסטרליה אוסטרליה), מנצח תחרות 1951, ניצח בתחרות  קן מקגרגור (אוסטרליה אוסטרליה), הודח בסיבוב הראשון  מרווין רוז (אוסטרליה אוסטרליה), הודח בחצי הגמר  פיליפ וושר (בלגיה בלגיה), הודח בסיבוב הרביעי  קורט נילסן (דנמרק דנמרק), הודח בסיבוב השלישי  פליסימו אמפון (הפיליפינים הפיליפינים), הודח בסיבוב הרביעי  דון קנדי (אוסטרליה אוסטרליה), הודח בסיבוב השלישי  קן רוזוול (אוסטרליה אוסטרליה), הודח ברבע הגמר  לו הוד (אוסטרליה אוסטרליה), הודח ברבע הגמר
מנצח אליפות 1951 פרנק סג'מן מאוסטרליה שיחק במשחק הגמר נגד אמריקאי גרדנר מלוי וניצח ב-3 מערכות. באותה שנה ס'מן יצח גם באליפות צרפת הפתוחה ובאליפות וימבלדון ובכך זכה בגראנד סלאם בתחרות הגברים (באליפות אוסטרליה הפתוחה הוא ניצח בשנת 1950).
התחרות > תחרות הנשים

בתחרות הנשים השתתפו 64 טניסאיות שחולקו ל-4 בתים. בוצע דירוג ל-12 טניסאיות אמריקאיות וטניסאיות זרות חזקות בנפרד.
| --- | --- |
 מורין קונולי (ארצות הברית ארצות הברית), מנצחת תחרות 1951, ניצחה בתחרות  דוריס הארט (ארצות הברית ארצות הברית), הפסידה במשחק הגמר  שירלי פריי (ארצות הברית ארצות הברית), הודחה בחצי הגמר  לואיז ברוף (ארצות הברית ארצות הברית), מנצחת תחרות 1947, בחצי הגמר  ננסי קינר (צ'פי) (ארצות הברית ארצות הברית), הודחה ברבע הגמר  אניטה קנטר (ארצות הברית ארצות הברית), הודחה בסיבוב השלישי:  תלמה קווין-לונג (אוסטרליה אוסטרליה), הודחה ברבע הגמר  נלי אדמסון (צרפת צרפת), הודחה בסיבוב הראשון  אנז'לה מורטימר (הממלכה המאוחדת הממלכה המאוחדת), הודחה ברבע הגמר  הלן פלטצ'ר (הממלכה המאוחדת הממלכה המאוחדת), הודחה בסיבוב השלישי  מליטה רמירס (מקסיקו מקסיקו), הודחה בסיבוב הרשון  סצ'יקו קמו (יפן יפן), הודחה בסיבוב הראשון
מנצחת תחרות 1950 מרגרט אוסבורן דופונט לא השתתפה. מורין קונולי מארצות הברית שיחקה במשחק הגמר נגד אמריקאית דוריס הארט וניצחה ב-3 מערכות.
התחרות > תחרות זוגות גברים

בתחרות השתתפו מספר זוגות. במשחק הגמר מנצחי תחרות 1951 קן מקגרגור/פרנק סג'מן מאוסטרליה שיחקו נגד זוג מרווין רוז (אוסטרליה)/ויק סיישס (ארצות הברית) והפסידו ב-5 מערכות.
התחרות > תחרות זוגות נשים

בתחרות השתתפו 18 זוגות. מספר זוגות חזקות זכו בדירוג כדלקמו:
| --- | --- |
 שירלי פריי/דוריס הארט (ארצות הברית ארצות הברית), מנצחות תחרות 1951, ניצחו בתחרות  לואיז ברוף/מורין קונולי (ארצות הברית ארצות הברית), הפסידו בגמר:  ננסי קינר (הממלכה המאוחדת הממלכה המאוחדת)/תלמה קיין לונג (אוסטרליה אוסטרליה), הודחו בחצי הגמר  הלן פלטצ'ר/אנז'לה מורטימר (הממלכה המאוחדת הממלכה המאוחדת), הודחו בחצי הגמר
מנצחות תחרות 1943-1950 מרגרט אוסבורן דופונט/לואיז ברוף מארצות הברית לא השתתפו. שירלי פריי/דוריס הארט שיחקו במשחק הגמר נגד זוג אמריקאי נוסף ננסי צ'פי/פטרישיה טוד וניצחו אותן ב-2 מערכות.
התחרות > תחרות זוגות מעורבים

בתחרות השתתפו מספר זוגות. לא בוצע דירוג של הזוגות החזקות.
אלופי תחרות 1951 דוריס הארט (ארצות הברית)/פרנק סג'מן (אוסטרליה) שיחקו במשחק גמר נגד זוג שירלי פריי/ביל טלברט (ארצות הברית) וניצחו ב-2 מערכות.
הערות שוליים

↑  מיקום תחרויות
פרנק סג'מן, מנצח תחרות הגברים
מורין קונולי, מנצחת תחרות הנשים
Beast Games

| --- | --- |

 סוגה:  תוכנית מציאות 
 יוצרים:  ג'ימי דונלדסון, טיילר קונקלין, שון קליצנר, מאק הופקינס
 בימוי:  טיילר קונקלין, קייט דאגלס-ווקר
 מנחים:  ג'ימי דונלדסון
 זוכים:  ג'פרי רנדל אלן (831)
 פרסים:  10,000,000 מיליון דולר (במקור: 5,000,000$)
 ארץ מקור:  ארצות הברית, קנדה
 תקציב:  100,000,000
 שפות:  אנגלית
 מקום התרחשות:  קנדה
 תקופת התרחשות:  2024
 מספר עונות:  1
 מספר פרקים:  10
 הפקה
 מפיקים בפועל:  ג'ימי דונלדסון, מייקל קרוז, שון קליצנר, טיילר קונקלין, מאט אפ, צ'ארלס וכטר, קית' גלר, ג'ו קולמן, רייצ'ל סקידמור, כריס קייפר, יהושע קוליץ'
 חברת הפקה:  אולפני אמזון 
 אתר צילומים:  טורונטו, קנדה. פנמה. לאס ווגאס, נוודה.
 צלמים:  ג'ייסון אליוט, ראסל לגט, פיטר וידוליץ
 אורך פרק:  47 דקות
 שידור
 רשת שידור:  אמזון פריים וידאו 
 קישורים חיצוניים
 https://www.primevideo.com/detail/Beast-Games/0TC47K49HUJK01R9FA42BAO22A
 דף התוכנית ב-IMDb
 
Beast Games היא תוכנית מציאות אמריקאית בהנחיית MrBeast (ג'ימי דונלדסון). הסדרה עלתה באמזון פריים וידאו ב-19 בדצמבר 2024.
התכנית נוצרה בהשראת הסדרה של נטפליקס - משחק הדיונון, והסרטון הוויראלי שיצר דונלדסון בעקבותיה - $456,000 Squid Game In Real Life! ("משחק הדיונון בשווי 456,000$ בחיים האמיתיים!", בתרגום חופשי לעברית).
שני הפרקים הראשנים של "משחקי ביסט" שוחררו בפריים וידאו ב-19 בדצמבר 2024, כשהסדרה מורכבת מעשרה פרקים בסך הכל, שיעלו מדי שבוע בימי חמישי. באותו יום ג'ימי דונלדסון גם פרסם מעין 'פרק מקדים' לתוכנית הריאלטי בערוץ היוטיוב שלו שכותרתו "2,000 אנשים נלחמים עבור $5,000,000", שם הוא מקצץ את מספר האנשים המשתתפים מ-2,000 ל-1,000 בסדרה של אתגרים. אלף המתמודדים הנותרים התקבלו לתוכנית הרשמית של פריים וידאו.
ב-25 בינואר 2025, MrBeast העלה סרטון שכותרתו Every Minute One Person is Eliminated, העוקב אחר 20 אנשים שהודחו מששת הפרקים הראשונים של התוכנית Beast Games, שמקבלים הצעה להתחרות בחלק מהאתגרים שהוצגו בסדרה, אך הפעם על 500,000 דולר (מאוחר יותר מופחתים ל-431,000 דולר).
הזוכה לעונה הראשונה הוא "ג'פרי רנדל אלן", מתמודד מספר 831, שזכה ב-10 מיליון דולר. גפ'רי בוגר פיננסים וניהול שהקדיש את עצמו להעלאת מודעות למחלת המוח הנדירה של בנו, חסר טרנספורטר קריאטין (אנ').
הפקה

ב-18 במרץ 2024, היוטיובר ויוצר התוכן ג'ימי דונלדסון (MrBeast), הודיע כי חתם עם אולפני אמזון להפקת תוכנית המציאות. הסדרה נוצרה על ידי דונלדסון, טיילר קונקלין, שון קליצנר ומאק הופקינס. דונלדסון הוא המנחה והמפיק בפועל. לפי הדיווח, תקציב הסדרה עומד על יותר מ-100 מיליון דולר.
התוכנית שברה כ-42 שיאי גינס בעונתה הראשונה בלבד, ביניהם: הפרס הכספי הגדול ביותר בתוכנית ראליטי, סט הצילומים הגדול ביותר שבו צולמה תוכנית ריאליטי (כ-6,366 מ״ר) המספר הגדול ביותר של מצלמות שפעלו בו זמנית ועוד.
הפקה > צילומים

הצילומים החלו בשלב "הסיבוב הראשון", שצולם בתאריכים 18–22 ביולי 2024, בתוך אצטדיון אליג'אנט בלאס וגאס, עם השתתפותם של כ-2,000 מתמודדים. שלב "הסיבוב השני" צולם עם כ-1,000 המתמודדים באולפני Downsview Park בטורונטו, קנדה, באוגוסט של אותה השנה.
תלונות

חלק מהתמודדים התלוננו שלא סופק להם מזון, מים, תרופות ומיטות לשינה במהלך צילומי התוכנית. בנוסף, עשרות דיווחו כי במהלך הצילומים הראשונים התרחשו פציעות שונות, כמו התעללות, הטרדה מינית ועוד. ב-16 בספטמבר 2024, הוגשה תובענה ייצוגית לבית המשפט העליון בלוס אנג'לס.
שחרור

שני הפרקים הראשונים של משחקי הביסט יצאו ב-19 בדצמבר 2024 ב-Prime Video, כחלק מסדרה בת עשרה פרקים שמשודרת מדי יום חמישי. באותו יום, ג'ימי דונלדסון פרסם בערוץ היוטיוב שלו פרק מקדים בשם "2,000 אנשים נלחמים עבור $5,000,000", שבו צמצם את מספר המשתתפים מ-2,000 מתמודדים במקור ל-1,000, שהמשיכו לתוכנית הרשמית.
ביקורות > ביקורת

הסדרה הפכה לסדרת הריאליטי הלא-מתוסרטת הנצפית ביותר של פריים וידאו אי פעם ולסדרת הבכורה השנייה בגודלה של 2024 אחרי Fallout, עם 50 מיליון צופים בתוך 25 ימים. אמזון ציינה כי מחצית מהקהל הגיע מחוץ לארצות הברית.
עם זאת, הסדרה התקבלה בצורה שלילית על ידי המבקרים. באתר הביקורות Rotten Tomatoes, היא זכתה לדירוג אישור של 13% בהתבסס על 8 ביקורות בלבד, עם דירוג ממוצע של 3.8 מתוך 10. באתר Metacritic, שמשתמש בממוצע משוקלל, הסדרה קיבלה ציון של 38 מתוך 100 על סמך 5 ביקורות, מה שמעיד על "ביקורות שלילי".
מבקרים אחרים ביקרו את הביצועים של דונלדסון (MrBeast) וטענו שהוא רועש ושטחי, וכן ציינו כי הסדרה אינה מתמקדת מספיק במתמודדים. נעמי פריי מהניו-יורקר כתבה כי השימוש במספרים במקום בשמות המתמודדים מקשה על הצופים להזדהות איתם, בניגוד לתוכניות ריאליטי אחרות. אתרים כמו IGN, הגרדיאן, Vox ו-PC Gamer ביקרו את הסדרה על כך שהיא משעתקת את הרעיון של משחק הדיונון אך מסירה ממנו את האווירה הדיסטופית.
ביקורות > ביקורת כלכלית

קייטי נוטופולוס מ-Business Insider ציינה שנהנתה מהתוכנית, אך הביעה חשש שהיא עלולה להעביר לילדים מסר לפיו לכסף אין ערך אמיתי.
לורן סונדרס מ-National Consume(אנ')(אנ')yLion, חברת טכנולוגיה פיננסית והלוואות במזומן, על פרסום לקהל צעיר, שלדבריהם פגיע יותר לשיווק מניפולטיבי של תעשיית הפיננסים.
ג'ף יאנג, יועץ עסקי ובעל טור דומה ב-וול סטריט ג'ורנל טען כי החסות תאפשר לחברת האם של "MoneyLion" - חברת Gen Digital לכוון את הפרסום לקהל של MrBeast, שחלקו סובל מחוסר יציבות כלכלית.
ביקורות > תגובתו של MrBeast

בתגובה לציון 2/10 של IGN, דונלדסון כתב: "כן, עצוב שאדם אחד שלא מחבב אותי יכול פשוט לתת ציון 2/10 למשהו שאלף אנשים הקדישו לו את חייהם, כשלגמרי ברור שזה לא המצב".
בית המשפט העליון של איראן

| --- | --- |

 מאפיינים
 מדינה:  איראן איראן
 היסטוריה
 תקופת הפעילות:  17 באוגוסט 1911 – הווה (113 שנים)
 שופטים
 נשיא:  מוחמד ג'עפר מונתזרי
 גאוגרפיה
 divanealee.eadl.ir
בית המשפט העליון של איראן (בפרסית: دیوان عالی کشور; דִיוַאן-י עאלי-י כֵּשְוַר) הוא הגוף המשפטי העליון של הרפובליקה האסלאמית של איראן, אשר הוקם בשביל לפקח על שאר התהליכים המשפטיים במדינה, ובו ניתן לערער. בית המשפט העליון של איראן מכיל את השופטים הבכירים ביותר במדינה. נשיא בית המשפט העליון אחראי על אחידות ההליכים המשפטיים.
סעיף 161 של חוקת איראן מסדיר את האחריות של בית המשפט העליון במדינה:
בית המשפט העליון של איראן הוא הסמכות השיפוטית הגבוהה ביותר באיראן שהוקמה כדי לפקח על יישום נכון של החוקים בידי בתי המשפט, ובשביל להבטיח אחידות של ההליך השיפוטי ולבצע את האחריות המשפטית המוטלת עליה בהתבסס על הקריטריונים שנקבעו על ידי ראש משרד המשפטים.
בית המשפט העליון של איראן הוקם במהלך 1911.
בית המשפט העליון של איראן ממוקם בטהראן, בירת איראן והעיר הגדולה במדינה.
נכון ליוני 2014, לבית המשפט העליון של איראן היו 42 סניפים ברחבי המדינה. 5 מהם ממוקמים בקום, 3 במשהד והשאר בטהרן.
נשיא בית המשפט העליון

נשיא בית המשפט העליון של איראן נבחר בידי מערכת המשפט של הרפובליקה האסלאמית של איראן, לכהונה של 5 שנים. הבחירה נעשית בהתדיינות עם שופטי בית המשפט העליון. נשיא בית המשפט העליון חייב להיות מוג'תהיד (מלומד המתמחה בחוק האסלאמי), ועם הבנה בחקיקה משפטית.
נשיא בית המשפט העליון הנוכחי הוא מוחמד ג'עפר מונתזרי.
ראו גם

בית משפט עליון
הערות שוליים

↑  Iranian Judicial System (Court's Structure), SSRN
↑  Encyclopaedia Iranica Foundation, Welcome to Encyclopaedia Iranica, iranicaonline.org (באנגלית אמריקאית)
↑  John L. Esposito, Oxford Encyclopedia of the Islamic World, Oxford University Press, 2022, ISBN 978-0-19-766941-9. (באנגלית)
אליפות ארצות הברית הפתוחה 1953

| --- | --- |

אצטדיון מועדון הטניס וסט סייד
 ענף:  טניס 
 תקופת התחרות:  16 באוגוסט 1953 – 7 בספטמבר 1953 (23 ימים) 
 מספר תחרות:  73 
 עיר מארחת:  ניו יורק, בוסטון
 אצטדיון:  מועדון הטניס וסט סייד מועדון הקריקט לונגווד
 זוכה:  גברים:טוני טרברט (ארצות הברית) נשים:מורין קונולי (ארצות הברית) זוגות גברים:מרווין רוז/רקס הרטוויג (אוסטרליה) זוגות נשים:שירלי פריי/דוריס הארט (ארצות הברית) זוגות מעורבים:דוריס הארט/ויק סיישס (ארצות הברית)
 
 → אליפות ארצות הברית הפתוחה 1952 אליפות ארצות הברית הפתוחה 1954 ← 
 
אליפות ארצות הברית הפתוחה 1953 הייתה תחרות טניס שנערכה על מגרשי הדשא. תחרויות זוגות נשים וזוגות גברים התקיימו במועדון הקריקט בפרברי בוסטון. הם החלו ב-16 באוגוסט והסתיימו ב-22 באוגוסט. תחרות הנשים, תחרות הגברים וזוגות מעורבים התקיימו במועדון הטניס וסט סייד שבניו יורק. הם החלו ב-29 באוגוסט והסתיימו ב-7 בספטמבר.
דוריס הארט זכתה ב-2 תחרויות. מורין קונולי באותה שנה ניצחה בכול תחרויות גאנד סלאם בתחרויות הנשים.
התחרות > תחרות הגברים

לתחרות זו נרשמו 114 טניסאים שחולקו ל-8 בתים. 16 הטניסאים החזקים קיבלו דירוג (לטניסאים אמריקאים וטניסאים זרים בנפרד).
| --- | --- |
 ויק סיישס (ארצות הברית ארצות הברית), הפסיד בגמר  טוני טרברט (ארצות הברית ארצות הברית), ניצח בתחרות  גרדנר מלוי (ארצות הברית ארצות הברית), הודח ברבע הגמר  ארטור לרסן (ארצות הברית ארצות הברית), מנצח תחרות 1950, הודח בסיבוב הרביעי  הם ריצ'רדסון (ארצות הברית ארצות הברית), הודח בסיבוב הרביעי  סטרייט קלרק (ארצות הברית ארצות הברית), הודח בסיבוב השלישי  הרבי פלם (ארצות הברית ארצות הברית), הודח בסיבוב הרביעי  באדג' פאטי (ארצות הברית ארצות הברית), הודח ברבע הגמר  טום בראון (ארצות הברית ארצות הברית), הודח בסיבוב הרביעי:  קן מקגרגור (אוסטרליה אוסטרליה), הודח בחצי הגמר  לו הוד (אוסטרליה אוסטרליה), הודח בחצי הגמר  מרווין רוז (אוסטרליה אוסטרליה), הודח בסיבוב הרביעי  קורט נילסן (דנמרק דנמרק), הודח ברבע הגמר  רקס הרטוויג (אוסטרליה אוסטרליה), הודח בסיבוב השני  אנריקה מוראה (ארגנטינה ארגנטינה), הודח בסיבוב השני  סוון דווידסון (שוודיה שוודיה), הודח ברבע הגמר  יאן אייר (אוסטרליה אוסטרליה), הודח בסיבוב הרביעי
מנצח אליפות 1952 פרנק סג'מן מאוסטרליה לא השתתף. טוני טרברט מארצות הברית שיחק במשחק הגמר נגד אמריקאי ויק סיישס וניצח ב-3 מערכות.
התחרות > תחרות הנשים

בתחרות הנשים השתתפו 64 טניסאיות שחולקו ל-4 בתים. בוצע דירוג ל-9 טניסאיות האמריקאיות וטניסאיות הזרות החזקות בנפרד.
| --- | --- |
 מורין קונולי (ארצות הברית ארצות הברית), מנצחת תחרות 1951 ו-1952, ניצחה בתחרות  דוריס הארט (ארצות הברית ארצות הברית), הפסידה במשחק הגמר  שירלי פריי (ארצות הברית ארצות הברית), הודחה בחצי הגמר  לואיז ברוף (ארצות הברית ארצות הברית), מנצחת תחרות 1947, הודחה בחצי הגמר  מרגרט אוסבורן דופונט (ארצות הברית ארצות הברית), מנצחת תחרות 1948-1950, הודחה ברבע הגמר  אלתיאה גיבסון (ארצות הברית ארצות הברית), הודחה ברבע הגמר  הלן פרז (ארצות הברית ארצות הברית), הודחה ברבע הגמר  ברברה ליואיס (ארצות הברית ארצות הברית), הודחה ברבע הגמר:  תלמה קווין-לונג (אוסטרליה אוסטרליה),  הודחה בסיבוב השלישי
מנצחת תחרות 1952 צמורין קונולי מארצות הברית שיחקה במשחק הגמר נגד אמריקאית דוריס הארט וניצחה ב-3 מערכות. באותה שנה היא ניצחה בכול תחרויות גאנד סלאם בתחרויות נשים.
התחרות > תחרות זוגות גברים

בתחרות השתתפו מספר זוגות. במשחק הגמר מרווין רוז (אוסטרליה)/רקס הרטוויג (ארצות הברית) שיחקו נגד גרדנר מלוי/ביל טלברט וניצחו ב-4 מערכות.
התחרות > תחרות זוגות נשים

בתחרות השתתפו 25 זוגות. מספר זוגות חזקות זכו בדירוג כדלקמן:
| --- | --- |
 שירלי פריי/דוריס הארט (ארצות הברית ארצות הברית), מנצחות תחרות 1952-1951, ניצחו בתחרות    לואיז ברוף/מרגרט אוסבורן דופונט (ארצות הברית ארצות הברית), הפסידו במשחק הגמר  מורין קונולי/ג'ולי סימפסון  (ארצות הברית ארצות הברית), הודחו בחצי הגמר:  הלן פלטצ'ר/ג'ין קורטיה (הממלכה המאוחדת הממלכה המאוחדת), הודחו בחצי הגמר  מידג' בק/אנז'לה מורטימר (הממלכה המאוחדת הממלכה המאוחדת), הודחו בסיבוב הראשון
שירלי פריי/דוריס הארט שיחקו במשחק הגמר נגד זוג אמריקאי נוסף ננסי צ'פי/פטרישיה טוד וניצחו אותן ב-2 מערכות. זה היה הניצחון השלישי ברציפות של הזוג.
התחרות > תחרות זוגות מעורבים

בתחרות השתתפו 32 זוגות. לא בוצע דירוג של הזוגות החזקות.
מזוג אלופי תחרות 1952 רק דוריס הארט (ארצות הברית) השתתפה בתחרות. היא שיחקה לצד ויק סיישס מארצות הברית. במשחק גמר הם שיחקו נגד זוג ג'ולי סימפסון (ארצות הברית)/רקס הרטוויג (אוסטרליה) וניצחו ב-3 מערכות.
הערות שוליים

↑  מיקום תחרויות
טוני טרברט, מנצח תחרות הגברים
מורין קונולי, מנצחת תחרות הנשים
דונטטטלן

דונטטטלן (בהונגרית: Dunatetétlen) הוא כפר בנפת קלוצ'ה שבמחוז באץ'-קישקון, בדרום־מזרח הונגריה.
הכפר ממוקם בצפון-מערב מחוז באץ'-קישקון, כ-8 ק"מ דרום-מזרחית לעיר שולט.
בצפון-מזרח הכפר עובר כביש 53, המחבר בין שולט לגבול סרביה ומהווה נתיב גישה מרכזי לכפר. בנוסף, הכפר נגיש דרך כביש 5305 המחבר בין קצ'קמט לקלוצ'ה בלי לעבור במרכז העיר שולט. בעבר היה הכפר מחובר לרשת הרכבות של מסילת 151, אך מאז 2007 אין בה תנועת נוסעים.
דונטטטלן היא קהילה קטנה, שהפכה לכפר עצמאי רק בעשורים האחרונים. עדויות ארכאולוגיות מלמדות על התיישבות רומית באזור בסביבות שנת 50 לספירה. היישוב מוזכר לראשונה במסמכים משנת 1382, ומאז היה בשליטת משפחות אצולה שונות. בשנת 1947 הוכר הכפר כיישוב עצמאי לאחר שהתנתק מהכפר הרטה.
כמו כפרים רבים באירופה, גם אוכלוסיית דונטטטלן נמצאת בירידה. כך, בשנת 1990 חיו בכפר 674 תושבים ובשנת 2023 הצטמצם מספרם ל־512 בלבד.